# รตา ชินกระจ่างกิจ
รตา ชินกระจ่างกิจ (เกิด 27 มีนาคม พ.ศ. 2545) ชื่อเล่น รตา เป็นอดีตไอดอลหญิงวงบีเอ็นเคโฟร์ตีเอต (BNK48) รุ่นที่ 2 และเป็นอดีตสมาชิกทีมเอ็นไฟว์ (Team NV) ของวง ปัจจุบันทำงานเป็นนักพากย์หญิงไทย มีผลงานในซีรีส์อนิเมะและภาพยนตร์แอนิเมชัน

 ประวัติ 
รตา เป็นบุตรสาวคนโตของครอบครัว ภูมิลำเนาอยู่ที่จังหวัดเชียงใหม่ เคยศึกษาอยู่ที่โรงเรียนดาราวิทยาลัย รตาเคยได้เข้าร่วมงานกิจกรรมของวงบีเอ็นเคโฟร์ตีเอตที่มาแสดงในจังหวัดเชียงใหม่และประทับใจ ต่อมาเมื่อวงประกาศรับสมัครออดิชันสมาชิกวงรุ่นที่ 2 รตาจึงเดินทางมายังกรุงเทพมหานครเพื่อเข้ามาออดิชันและได้รับเลือกเป็นสมาชิกรุ่นที่ 2 โดยเริ่มทำงานระหว่าง พ.ศ. 2561 ถึง พ.ศ. 2567 ฝึกฝนทักษะการร้องและเต้น การแสดงคอนเสิร์ตทั้งเวทีในพื้นที่สาธารณะ คอนเสิร์ตฮอลล์ และโรงละครของวงหรือเธียเตอร์ หลังจากสิ้นสุดสัญญาการทำงานกับวงบีเอ็นเคโฟร์ตีเอตแล้ว รตาเริ่มทำงานพากย์เสียงไทย ให้กับตัวละครในซีรีส์อนิเมะและภาพยนตร์แอนิเมชันทางช่องยูทูบ การ์ตูนคลับแชนเนล และเน็ตฟลิกซ์ และมีผลงานเป็นนักแสดงในมิวสิกวิดีโอด้วย

 การทำงาน 
รตา เริ่มเป็นที่รู้จักของแฟนคลับวงบีเอ็นเคโฟร์ตีเอตและบุคคลทั่วไปผ่านสื่อต่าง ๆ โดยเมื่อวันที่ 29 เมษายน พ.ศ. 2561 ในงาน Bangkok Comic Con x Thailand Comic Con 2018 ระหว่างการแสดงของวง เฌอปราง อารีย์กุล ในฐานะกัปตันวงบีเอ็นเคโฟร์ตีเอตได้กล่าวแนะนำตัวสมาชิกรุ่นที่ 2 บนเวที ต่อมาในวันที่ 17 กรกฎาคม พ.ศ. 2561 มีการจัดงาน "BNK48 2nd Generation The Debut" เพื่อเปิดตัวสมาชิกวงรุ่นที่ 2 อย่างเป็นทางการ และมีการประกาศเพลงเดบิวต์ของสมาชิกรุ่นที่ 2 คือเพลง "ฤดูใหม่" (Tsugi no Season) ซึ่งรตาได้รับเลือกเป็นเซ็มบัตสึ ต่อมาในวันที่ 19 ตุลาคม พ.ศ. 2562 ในงานทูช็อต BNK48 2nd Album Jabaja 2-Shot Event มีการประกาศเซ็มบัตสึเพลง "77 ดินแดนแสนวิเศษ" (77 no Suteki na Machi e) รตาได้รับเลือกเป็นเซ็มบัตสึของเพลงหลักเป็นครั้งแรก (First time senbatsu) เพลงนี้กล่าวถึงชื่อ 77 จังหวัดของประเทศไทย โดยแบ่งเนื้อหาในมิวสิกวิดีโอเป็น 6 ภาค โดยรตาอยู่ในกลุ่มเดียวกับ กานต์ธีรา วัชรทัศนกุล (เนย), กรภัทร์ นิลประภา (เคท) และ วรินท์รัตน์ ยลประสงค์ (นิกี้) ถ่ายทำมิวสิกวิดีโอในสถานที่ท่องเที่ยวทางภาคเหนือของประเทศไทย

วันที่ 19 เมษายน พ.ศ. 2563 การเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 9 ซึ่งเป็นงานเลือกตั้งครั้งที่ 2 ของวง รตาได้อันดับที่ 31 ด้วยคะแนน 3,759 คะแนน ได้เป็นเซ็มบัตสึอันเดอร์เกิร์ลส ขับร้องเพลงและแสดงในมิวสิกวิดีโอเพลง "วิ่งไปสิ...เพนกวิน" (Hashire! Penguin) ซึ่งอยู่ในซิงเกิลที่ 9 "เฮฟวีโรเทชัน" (Heavy Rotation)

วันที่ 9 มีนาคม พ.ศ. 2565 ในรายการ BNK48 Digital Live Studio ได้มีการประกาศรายชื่อเพลงรองในซิงเกิลที่ 11 "ซาโยนาระครอวล์" (Sayonara Crawl) รตาได้รับเลือกให้เป็นเซ็มบัตสึเพลง "ทุ่งแสงดาว" (Hoshizora Wo Kimi ni) โดยมีเซ็มบัตสึของเพลงนี้จำนวน 6 คน ได้แก่ วรัทยา ดีสมเลิศ (ไข่มุก), ณปภัช วรพฤทธานนท์ (จ๋า), รตา ชินกระจ่างกิจ (รตา), วรินท์รัตน์ ยลประสงค์ (นิกี้), นพรดา เลิศวิริยะพร (โยเกิร์ต), ภาริตา ริเริ่มกุล (โมเนต์) และเมื่อวันที่ 20 มีนาคม พ.ศ. 2565 มีการแสดงเพลงนี้เป็นครั้งแรกและครั้งเดียวในงาน BNK48 11th Single "Sayonara Crawl" First Performance ณ Asiatique Park ริมแม่น้ำเจ้าพระยา

วันที่ 9 เมษายน พ.ศ. 2565 การเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 12 เป็นงานเลือกตั้งครั้งที่ 3 ของวง รตาได้อันดับที่ 41 ด้วยคะแนน 4,570.38 คะแนน ได้เป็นเซ็มบัตสึเน็กซ์เกิร์ลส ขับร้องเพลงและแสดงในมิวสิกวิดีโอเพลง "ชอบเธอมากกว่าเมื่อวาน" (Kinou Yori Motto Suki) ซึ่งอยู่ในซิงเกิลที่ 12 "บีลีฟเวอส์" (Believers) 

วันที่ 2 มิถุนายน พ.ศ. 2565 ในงาน WE TALK TO YOU 2022 - 2023 ของ BNK48 ในช่วงหนึ่งของงานได้มีการประกาศสมาชิกทีมบีทรีและทีมเอ็นไฟว์เพิ่มเติม ซึ่งครั้งนี้รตาได้รับการประกาศให้เข้าอยู่ในทีมเอ็นไฟว์ จากนั้นก็มีผลงานแสดงในโรงละครของวง มีชื่อสเตจว่า บีเอ็นเคโฟร์ตีเอตทีมเอ็นไฟว์เฟิสต์สเตจ BNK48 Team NV 1st Stage「Theater no Megami – เทพธิดาเธียเตอร์」 นับตั้งแต่นั้นมา 

วันที่ 11 พฤศจิกายน พ.ศ. 2565 รตาได้ร่วมแข่งขันศึกยอด Like TikTok! ทาง TikTok Account: AKB48 Group Asia ซึ่งมีผู้เข้าแข่งขันตามสมัครใจคือ สมาชิกจากแต่ละวงทั้ง AKB48, JKT48, BNK48, MNL48, AKB48 Team SH, AKB48 Team TP และ CGM48 และใช้ธีมเพลง Believers ของ BNK48 ช่วงเวลานับยอด Like ระหว่างวันที่ 11 พฤศจิกายน ถึง 11 ธันวาคม พ.ศ. 2565 โดย 5 คนที่มียอด Like สูงสุดจะได้เข้าร่วมแสดงในงาน AKB48 Group CIRCLE JAM 2023 วันที่ 4 กุมภาพันธ์ พ.ศ. 2566 ผลปรากฎว่ารตาได้รับยอด Like อยู่อันดับที่ 2 ในเมมเบอร์ 5 คนที่มียอด Like สูงสุด โดยในวันแสดงได้มีชื่อของกลุ่มนี้ว่า TikTok Challenge Senbatsu member ประกอบไปด้วย AKB48 Team TP: Wang Yi-Chia, BNK48: Ratah, Yoghurt, JKT48: Muthe, AKB48 Team TP: Lin Yu-Hsin ได้แสดงในรอบ "Cute" (เวลา 13:00) ในลำดับ M05 เพลง "Hashire! Penguin" และรอบ "Cool" (เวลา 18:00) ในลำดับ M05 เพลง "Oogoe Diamond" 

วันที่ 17 กันยายน พ.ศ. 2566 มีการประกาศในงาน BNK48 4th Album "Gingham Check" 2-Shot Event รตาได้รับเลือกให้เป็นเซ็มบัตสึเพลงรองชื่อว่า "กีฟมีไฟฟ์!" (Give Me Five!) ซึ่งอยู่ในซิงเกิลที่ 15 "แค่นี้ก็พอใจแล้ว" (Kibouteki Refrain) โดยเมื่อวันที่ 3 ธันวาคม พ.ศ. 2566 มีการแสดงเปิดตัวเพลงนี้ในงาน BNK48 & CGM48 Fan Festival 2023 

วันที่ 26 กุมภาพันธ์ พ.ศ. 2567 ซึ่งเป็นวันสุดท้ายของการจัดงาน BNK48 & CGM48 Matsuri 2024 รตาและเพื่อน ๆ สมาชิกรุ่นที่ 2 ทั้งหมด 14 คนที่ยังเป็นสมาชิกวงได้ร่วมกันประกาศจบการศึกษาในช่วงท้ายงาน Matsuri โดยมีน้อง ๆ สมาชิกรุ่นที่ 3, 4 และ 5 และแฟนคลับที่มาร่วมงานยืนอยู่รอบ ๆ เวทีกลางทั้งสี่ด้าน 

วันที่ 16-17 มีนาคม พ.ศ. 2567 เป็นการแสดง 4 รอบสุดท้ายของสเตจ BNK48 Team NV「Theater no Megami – เทพธิดาเธียเตอร์」ที่จะมีสมาชิกวงรุ่นที่ 2 แสดงอยู่ในทีมด้วย ณ The Theater Hall, C Floor โรงแรม The Bazaar Hotel Bangkok

วันที่ 30 มีนาคม พ.ศ. 2567 งาน BNK48 & CGM48 "Kiss Me" Fun Fair ได้มีการประกาศกำหนดการจัดคอนเสิร์ตจบการศึกษาของ BNK48 รุ่นที่ 2 ชื่อคอนเสิร์ตว่า BNK48 2nd Generation Graduation Concert 「LAST SEASON」จัดขึ้นในวันที่ 28 เมษายน พ.ศ.2567 สถานที่ เซ็นเตอร์พ้อยท์ สตูดิโอ ลาซาล และประกาศรายละเอียดในเว็บเพจของ BNK48 โดยในวันที่ 6 เมษายน พ.ศ. 2567 ที่เปิดให้จองบัตรนั้น หลังเปิดรอบจองสำหรับบุคคลทั่วไปเวลา 12:00 น. มีผู้สนใจเป็นจำนวนมาก จนกระทั่งเวลา 14:34 น. ได้มีประกาศจาก BNK48 ว่าบัตรเข้าชมถูกขายเต็มทุกที่นั่งแล้ว อีกทั้งยังเปิดให้ผู้ชมทั่วประเทศไทยได้ชมไลฟ์ในระบบ PPV ทางช่อง BUGABOO.TV ด้วย 

วันที่ 28 เมษายน พ.ศ.2567 คอนเสิร์ต BNK48 2nd Generation Graduation Concert 「LAST SEASON」หนึ่งในเซ็ตสิสต์ รตาได้แสดงเดี่ยวในเพลง "รติตี้" (Ratitii) คัฟเวอร์เพลงต้นฉบับ "Warukii" ของ วาตานาเบะ มิยูกิ (มิลกี้) อดีตสมาชิกวงเอ็นเอ็มบีโฟร์ตีเอต โดยธรรมเนียมแล้วชื่อเพลงนี้เมื่อถูกนำมาแสดง ก็จะมีการปรับชื่อเพลงให้มีความสอดคล้องกับชื่อของผู้แสดง คำว่า "รติตี้" จึงมีที่มาจากชื่อของรตานั่นเอง โดยระหว่างการแสดง รตาได้กล่าวกับผู้ชมว่า "ขอบคุณสำหรับ 6 ปีที่ผ่านมานะคะ วันนี้รตามีความสุขที่สุดในโลกเลย"

หลังจากสิ้นสุดฐานะสมาชิกวงบีเอ็นเคโฟร์ตีเอตแล้ว รตาได้เริ่มต้นทำงานเป็นนักพากย์ โดยวันที่ 23 พฤษภาคม พ.ศ.2567 เริ่มมีผลงานพากย์ในซีรีส์อนิเมะเรื่อง สูตรลับตำรับดันเจียน (Danjon Meshi) ตอนที่ 21 ในบทบาทของตัวละครชื่อว่า เฟลกิ และเมื่อวันที่ 5 กรกฎาคม พ.ศ. 2567 ได้มีผลงานพากย์เสียงภาพยนตร์แอนิเมชันเรื่อง จินตนาการ (The Imaginary) ในบทบาทของตัวละครหลักชื่อ อแมนด้า เผยแพร่ทางเน็ตฟลิกซ์ และวันที่ 6 กรกฎาคม พ.ศ. 2567 ได้มีผลงานพากย์เสียงซีรีส์อนิเมะ เรื่อง เกิลส์ แบนด์ คราย (Girls Band Cry) ในบทบาทของตัวละครหลักชื่อ นินะ เผยแพร่ทางช่องยูทูบ การ์ตูนคลับแชนเนล นอกจากนี้รตายังได้ร่วมงานกับวง Only Monday ค่ายเพลง Gene Lab ในเครือจีเอ็มเอ็ม แกรมมี่ โดยเป็นนักแสดงในมิวสิกวิดีโอเพลง "ดองเก่ง" เผยแพร่เมื่อวันที่ 9 กรกฎาคม พ.ศ. 2567

วันที่ 14 มกราคม พ.ศ. 2568 มีการแถลงข่าวการจัดงาน JAPAN EXPO THAILAND 2025 ที่ศูนย์การค้าเซ็นทรัลเวิลด์ รตา ได้เป็นหนึ่งในสมาชิกศิลปินกลุ่มพิเศษ ได้ขับร้องและแสดงในมิวสิควิดีโอ และแสดงบนเวที เพลง LOVE MACHINE .. รักนิรันดร์  "JAPAN EXPO THAILAND 10th Anniversary Celebration Song" ซึ่งเป็นบทเพลงพิเศษเพื่อแสดงถึงมิตรภาพความร่วมมือระหว่างไทย-ญี่ปุ่น ในโอกาสครบรอบ 10 ปี งาน JAPAN EXPO THAILAND 2025 โดยคุณ ติ๊ก กฤษติกร พรสาธิต หรือ ติ๊ก Playground แต่งเนื้อเพลงและเรียบเรียงผสมผสานความเป็นไทย ซึ่งมีต้นฉบับจากเพลง "Love! Machine" ที่ขับร้องโดยวง Morning Musume จากค่าย Hello! Project เพลงต้นฉบับแต่งโดยคุณ Tsunku (ซึงคุ) ซึ่งสมาชิกที่เป็นตัวแทนขับร้องเพลง มี 8 คน คือ 1) รินะ อิซึตะ 2) มิวสิค - แพรวา สุธรรมพงษ์  3) ไข่มุก - วรัทยา ดีสมเลิศ 4) รตา - รตา ชินกระจ่างกิจ 5) ม่านมุก - ชดาธาร ด่านกุล 6) แอ๊นท์ - วรินดา เนินเพิ่มพิสุทธิ์ 7) มุกกิ - ณิชชา จักรชัยกุล (MINDY) 8) ไอลีน - น้ำเพชร ไอลีน คอลลินส์ (MINDY) โดยแสดงบนเวทีในช่วง Grand Opening Ceremony วันเสาร์ที่ 8 กุมภาพันธ์ 2568 ที่ศูนย์การค้าเซ็นทรัลเวิลด์ และแสดงบนเวทีอีกครั้งในช่วงพิธีปิดงาน ในวันอาทิตย์ที่ 9 กุมภาพันธ์ พ.ศ. 2568

 ผลงานเพลง 

 บีเอ็นเคโฟร์ตีเอต 

 ซิงเกิล 
พ.ศ.เพลงซิงเกิลอัลบั้มตำแหน่ง2561"ฤดูใหม่" (Tsugi no Season)"เธอคือ...เมโลดี้" จาบาจาเซ็มบัตสึ2562"77 ดินแดนแสนวิเศษ" (77 no Suteki na Machi e)"77 ดินแดนแสนวิเศษ"วาโรตะพีเพิลเซ็มบัตสึเพลงหลัก2563วิ่งไปสิ...เพนกวิน" (Hashire! Penguin)"เฮฟวีโรเทชัน"เซ็มบัตสึ2565"ทุ่งแสงดาว (Hoshizora wo Kimi Ni)""ซาโยนาระครอวล์"กิงงัมเช็ก"ชอบเธอมากกว่าเมื่อวาน" (Kinou Yori Motto Suki)"บีลีฟเวอส์"2566"กีฟมีไฟฟ์!""คิโบเตกิรีเฟรน" #SukiNanda

 มิวสิกวิดีโอ 
+ พ.ศ. วันที่ เพลง ผู้กำกับ ศิลปิน/วง ค่ายเพลง บทบาท25613 สิงหาคม"ฤดูใหม่"พิสิณี ขาวสมัยบีเอ็นเคโฟร์ตีเอตบีเอ็นเคโฟร์ตีเอต ออฟฟิศตัวเอง256230 ตุลาคม"77 ดินแดนแสนวิเศษ"ภัทร เลิศอนันต์256321 สิงหาคม"วิ่งไปสิ...เพนกวิน"สุรชาญ มั่นคงวงศ์ศิริiAM256412 ธันวาคม"สวัสดีปีใหม่"ไม่ระบุ25652 สิงหาคม"ชอบเธอมากกว่าเมื่อวาน"Skbb256618 มิถุนายน"สัญญานะ"พุฒิโรจน์ เทวกุล ณ อยุธยา25679 กรกฎาคม"ดองเก่ง"Aung NatakulOnly MondayGene Labมีมี่256831 มกราคม"LOVE MACHINE .. รักนิรันดร์"Tomomi KobayashiJAPAN EXPO THAILAND 10th Anniversary Celebration SongG•YU Creative Co.,Ltd.ตัวเอง

 การมีส่วนร่วมในกิจกรรมของวง 
+ พ.ศ. วันที่ กิจกรรม ประเภท กลุ่ม อ้างอิง25627 กันยายนเทศกาลกีฬาบางกอก๔๘แข่งขันกีฬาทีมสีม่วง - มะ!ม่วง256326 กันยายนงานเป่ายิ้งฉุบเลือกเซ็มบัตสึ บีเอ็นเคโฟร์ตีเอต ประจำปี 2563เป่ายิ้งฉุบ (Janken)ไม่มี256526-28 สิงหาคมBNK48 & CGM48 Matsuri 2022เทศกาลมัตซึริบูธ "ร้อนเงิน"256510 กันยายนงานกีฬาสีอนุบาลหนูน้อย48 2022แข่งขันกีฬาทีม Humming Bird - สีฟ้า25663-5 มีนาคมBNK48 & CGM48 Matsuri 2023เทศกาลมัตซึริบูธ "เด็กน้อยมัตซึริ"25669 เมษายนงานเป่ายิ้งฉุบเลือกเซ็มบัตสึ บีเอ็นเคโฟร์ตีเอต ประจำปี 2566เป่ายิ้งฉุบ (Janken)ไม่มี256724-26 กุมภาพันธ์BNK48 & CGM48 Matsuri 2024เทศกาลมัตซึริบูธ "Golden Hour"256730-31 มีนาคมBNK48 & CGM48 “Kiss Me!” Fun Fairเทศกาลฟันแฟร์ไม่มี

 ภาพยนตร์ 
 พ.ศ. ชื่อเรื่อง บทบาท ค่าย ผู้กำกับ วันที่ฉาย เครือข่าย หมายเหตุ2563วันเทก (BNK48: One Take) ตัวเองไอแอม ฟิล์มมนัสนันท์ พันเลิศวงศ์สกุลเน็ตฟลิกซ์ภาคต่อจาก บีเอ็นเคโฟร์ตีเอต: เกิร์ลดอนต์คราย

 โฆษณา/พรีเซ็นเตอร์ 
+ปีรายการยี่ห้อหมายเหตุอ้างอิง2561GRAB X BNK48GRABร่วมกับสมาชิกวง 

 ผลงานพากย์เสียง 

 ซีรีส์อนิเมะ 
 พ.ศ. ชื่อเรื่อง บทบาท วันที่ฉาย เครือข่าย หมายเหตุ อ้างอิง2567สูตรลับตำรับดันเจียน (Danjon Meshi)เฟลกิเน็ตฟลิกซ์เริ่มในตอนที่ 21 ของซีซันแรกเกิลส์ แบนด์ คราย (Girls Band Cry)นินะยูทูบ การ์ตูนคลับแชนเนลตัวละครหลักกันดั้ม: บทสวดส่งวิญญาณแห่งความอาฆาต 
(Gundam: Requiem for Vengeance)นักบินกันดั้ม RX-78(G)E Gundam EXเน็ตฟลิกซ์

 ภาพยนตร์แอนิเมชัน 
 พ.ศ. ชื่อเรื่อง บทบาท วันที่ฉาย เครือข่าย หมายเหตุ อ้างอิง2567จินตนาการ (The Imaginary)อแมนด้าเน็ตฟลิกซ์ตัวละครหลัก2568สู้ด้วยกันจนถึงที่สุด (Ganbatte Ikimasshoi (Give It All))ฮิเมะ ซาเอกิ6 มี.ค. 2568เมเจอร์ ซีนีเพล็กซ์ตัวละครหลัก

 ภาพยนตร์ 
 พ.ศ. ชื่อเรื่อง บทบาท วันที่ฉาย เครือข่าย หมายเหตุ อ้างอิง2567วิคเค็ด (Wicked (2024 film))ตัวละครเสริมเอสเอฟ ซีเนม่า2568เมืองอสูร (Demon City)เรียว27 ก.พ. 2568เน็ตฟลิกซ์บทนำหญิง
 อ้างอิง